**Otvorený list ministrovi vnútra Robertovi Kaliňákovi**

Vážený pán

Robert Kaliňák

podpredseda vlády a minister vnútra

**Vážený pán minister,**

dovoľujeme si Vás osloviť v súvislosti s návrhom novely zákona č. 369/1990 Zb. o obecnom zriadení v znení neskorších predpisov. Podľa našich informácií ministerstvo vnútra už dlhšiu dobu pripravuje takýto návrh v spolupráci so Združením miest a obcí Slovenska (ZMOS).

Rešpektujeme postavenie ZMOS ako reprezentatívnej organizácie významnej časti obecných a mestských samospráv, chceli by sme Vás však upozorniť, že ZMOS nie je jedinou organizáciou, ktorá reprezentuje aktérov územnej samosprávy. Nie všetky obce a mestá sú členmi ZMOS-u. Okrem starostov a primátorov, ktorých ZMOS reprezentuje predovšetkým, sa na činnosti samosprávy podieľajú aj poslanci zastupiteľstiev, hlavní kontrolóri a aktívni občania pôsobiaci v množstve občianskych iniciatív, mimovládnych organizácií a neformálnych združení.

Vyzývame Vás preto, aby ste ešte pred predložením návrhu novely zákona o obecnom zriadení do medzirezortného pripomienkového konania prizvali k jeho príprave aj ďalšie organizácie reprezentujúce jednotlivé zložky samosprávy a občianskej spoločnosti a umožnili im vyjadriť sa k pripravovanému návrhu a k potrebným zmenám v zákone.

Zákon o obecnom zriadení je najdôležitejším právnym predpisom upravujúcim pôsobenie miestnej samosprávy. Je preto dôležité, aby bol pripravovaný transparentne a za účasti všetkých relevantných aktérov.

Poukazujeme na prebiehajúcu prípravu návrhu novely zákona č. 211/2000 Z. z. o slobodnom prístupe k informáciám, v rámci ktorej ministerstvo spravodlivosti vytvorilo pracovnú skupinu zloženú zo zástupcov štátnej správy, samosprávy i mimovládnych organizácií. Sme presvedčení, že podobne by malo postupovať aj ministerstvo vnútra pri príprave novely zákona o obecnom zriadení.

Návrh novely zákona o obecnom zriadení nie je obsiahnutý v [Pláne legislatívnych úloh vlády na rok 2017](http://www.vlada.gov.sk/data/files/6771_plu-2017.pdf). Návrh novely zákona sa nevypracúva na základe vládou schváleného legislatívneho zámeru, a preto malo ministerstvo vnútra povinnosť pred spustením tvorby návrhu zákona v dostatočnom časovom predstihu zverejniť predbežnú informáciu. Táto povinnosť ministerstvu vypláva z [§ 9 zákona](http://www.zakonypreludi.sk/zz/2015-400/znenie-20170101#p9) č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov a z čl. 10 ods. 1 [Legislatívnych pravidiel vlády SR](http://www.vlada.gov.sk/data/files/6645_legislativne-pravidla-vlady-slovenskej-republiky-schvalene-uznesenim-vlady-slovenskej-republiky-zo-4-maja-2016-c-164-v-zneni-uznesenia-vlady-slovenskej-republiky-z-28-septembra-2016-c-441.pdf). Pripomíname, že ministerstvo vnútra si túto povinnosť dosiaľ nesplnilo.

Ako vyplýva z § 2 ods. 1 zákona o tvorbe právnych predpisov, právne predpisy by sa mali pripravovať za účasti verejnosti. Zvlášť dôležité je to pri takých právnych predpisoch, ktoré sa významne dotýkajú práv a povinností občanov. Zákon o obecnom zriadení nepochybne je takým predpisom. Žiadame Vás preto, aby ste prizvali verejnosť k tvorbe novely zákona o obecnom zriadení ešte pred začatím medzirezortného pripomienkového konania.

**Dňa 9. mája 2017.**

**Vladimír Špánik, predseda Združenia občanov miest a obcí Slovenska (ZOMOS), poslanec obecného zastupiteľstva, Vinodol**

**Ondrej Dostál, člen ZOMOS, poslanec mestského zastupiteľstva, Bratislava**

**Ctibor Košťál, riaditeľ Inštitútu pre dobre spravovanú spoločnosť (SGI)**

**Martin Kollárik, projektový manažér a výskumník SGI**

**Peter Gonda, riaditeľ Konzervatívneho inštitútu M. R. Štefánika (KI)**

**Dušan Sloboda, analytik KI**

**Ivan Kuhn, analytik KI, poslanec mestského zastupiteľstva, Rožňava**

**Vladimír Dulla, poslanec zastupiteľstva Mestskej časti Bratislava - Karlova Ves, tajomník a člen Správnej rady ZOMOS**

**Richard Drutarovský, člen ZOMOS, poslanec mestského zastupiteľstva, Prešov**

**Peter Uhlar, poslanec obecného zastupiteľstva, Zlatá Baňa, člen Správnej rady ZOMOS**

**Vladimír Pirošík, člen ZOMOS, poslanec mestského zastupiteľstva, Banská Bystrica**

**Ida Ivánová, hlavná kontrolórka obce Vlčany**

**Timotej Krajmer, poslanec obecného zastupiteľstva, Vinodol**

**Adrian Macko, hlavný kontrolór mesta Krupina, člen ZOMOS**

**Marianna Babiaková Kapcalová, poslankyňa obecného zastupiteľstva, Biel**

**Milan Lichý, poslanec mestského zastupiteľstva,  Banská Bystrica**

**Kristián Varga, poslanec obecného zastupiteľstva, Vlčany**

**Kamil Bodnár, aktivista, Stropkov, Bratislava**

**Matúš Bischof, poslanec mestského zastupiteľstva, Rožňava**

**Jana Slušňáková, komunálna aktivistka, Bešeňová**

**Jaroslav Slušňák, aktivista, Bešeňová**

**Ondrej Klekner, poslanec obecného zastupiteľstva, Nalepkovo**

**Jana Turanská, poslankyňa MsZ Senec**

**Daniel Gelien, starosta obce Slaská**

**Maria Kurz, poslankyňa obecného zastupiteľstva, Vlčany**

**Jozef Bakša, poslanec mestského zastupiteľstva, Sliač**

**Martina Brisudová, poslankyňa mestského zastupiteľstva, Poltár**

**Milena Veresova, poslankyňa MsZ Šaľa, členka ZOMOS**

**Anna Pustá, aktivistka v samospráve, Krajná Poľana**

**Základná organizácia Slovenského zväzu ochrancov prírody a krajiny (SZOPK) Košice 2013**

**Ladislav Rovinský,  Spolok na podporu skrášľovania Košíc**

**Roland Szabó, poslanec obecného zastupiteľstva, Blhovce**

**Martina Tóčiková, poslankyňa  mestského zastupiteľstva, Poltár**

**Daniel Kamas, poslanec mestského zastupiteľstva, Poltár**

**Jaroslav Polaček, poslanec MsZ Košice a MZ Košice – Sever**

**Marcel Gibóda, poslanec MsZ Košice a  MZ Košice - Sever**

**Peter Podhorský, poslanec obecného zastupiteľstva, Vinodol**

**Mária Turišinová  Drozdová, aktivistka, Krajná Poľana**

**Jana Bulikova, poslankyňa obce Ostrý Grúň**

**Rastislav Tešovič, poslanec miestneho zastupiteľstva Bratislava - Devínska Nová Ves, aktivista občianskeho združenia Devínska Inak**

**Veronika Veslárová, poslankyňa miestneho zastupiteľstva Bratislava - Devínska Nová Ves, aktivistka občianskeho združenia Devínska Inak**

**Lenka Hlaváčová, poslankyňa miestneho zastupiteľstva Bratislava - Devínska Nová Ves, aktivistka občianskeho združenia Devínska Inak**

**Michal Gašparík, poslanec miestneho zastupiteľstva Bratislava - Devínska Nová Ves, aktivista občianskeho združenia Devínska Inak**

**Miroslav Porochnavý, starosta obce  Kochanovce**

**Lenka Antalová Plavuchová, poslankyňa miestneho zastupiteľstva, Bratislava - Rača**

**Tomáš Polák, aktivista, OZ Červeník**

**Miriam Farkalinová, poslankyňa obecného zastupiteľstva, Markušovce**

**Peter Fulla, poslanec obecného zastupiteľstva, Markušovce**

**Svetlana Václavíková, aktivistka, členka ZOMOS, Poltár**

**Károly Simon, poslanec obecného zastupiteľstva, Zemianska Oľča**

**Mária Hudáková, poslankyňa mestského zastupiteľstva, Senec**

**Jana Némethová, poslankyňa mestského zastupiteľstva, Senec**

**Ján Maglocký, poslanec mestského zastupiteľstva, Senec**

**Peter Sedala, poslanec mestského zastupiteľstva, Senec**

**Zuzana Gábrišová Košecová, poslankyňa mestského zastupiteľstva, Senec**

**Ladislav Žittňan, poslanec mestského zastupiteľstva, Senec**

**Marianna Glončáková, občianska  aktivistka, Senec**

**Branislav Baričák, občiansky aktivista, Senec**

**Martina Jančovičová, občianska aktivistka, Senec**

**Roman Pál, občiansky aktivista,  Senec**

**Ján Raclavský, Centrum pre otvorenú politiku**

**Magdaléna Vincová, poslankyňa OZ obce Čierne Pole**

**Juraj Smatana, poslanec mestského zastupiteľstva, Považská Bystrica, TSK,  Klub Strážov**

**Elena  Pätoprstá, poslankyňa mestského zastupiteľstva, Bratislava, Nádej pre Sad Janka Kráľa**

**Michal Cimmerman, poslanec mestského zastupiteľstva, Zlaté Moravce**

**Elena Šmídová, poslankyňa obecného zastupiteľstva, Naháč**

**Martin Duraj, poslanec obecného zastupiteľstva, Bacúch**

**Jana Lopatková, poslankyňa  obecného zastupiteľstva, Naháč**

**Vladimír Sloboda, poslanec miestneho zastupiteľstva, Bratislava - Ružinov, poslanec NR SR,**

**Martin Mlynek, poslanec miestneho zastupiteľstva, Bratislava - Dúbravka**

**Lucia Štasselová, mestská a miestna poslankyňa v Bratislave za mestskú časť Ružinov**

**Ľuba Vávrová, občianska aktivistka, Miloslavov**

**Dana  Čahojová, starostka  mestskej časti, Bratislava - Karlova Ves**

**Lucia Benčatová, poslankyňa obecného zastupiteľstva, Jazernica**

**Viera  Dubačová, poslankyňa mestského zastupiteľstva, Banská Bystrica, poslankyňa NR SR**

**Rastislav Trnka, poslanec Zastupiteľstva Košického samosprávneho kraja**

**Samuel Bendík, poslanec obecného zastupiteľstva, Spišské Tomášovce**

**Marcela Kohútová, poslankyňa obecného zastupiteľstva, Nemecká**

**Marta Balážová, poslankyňa mestského zastupiteľstva, Zlaté Moravce**

**Antónia Mikulíková, poslankyňa obecného zastupiteľstva, Dojč**

**Tomáš Klučár, poslanec obecného zastupiteľstva, Markušovce**

**Ladislav Lörinc, poslanec miestneho zastupiteľstva, Košice - Sídlisko KVP**

**Miroslav Bobák, poslanec mestského zastupiteľstva, Hlohovec**

**Patrik Voltmann, poslanec mestského zastupiteľstva, Hlohovec**

**Miloslav Drgoň, poslanec mestského zastupiteľstva, Hlohovec**

**František Duchoň, poslanec mestského zastupiteľstva, Hlohovec**

**Juraj Šiška, poslanec mestského zastupiteľstva, Hlohovec**

**Rastislav Hauliš, poslanec mestského zastupiteľstva, Hlohovec**

**Zlatko Vladovič, poslanec mestského zastupiteľstva, Hlohovec**

**Peter Ulík, poslanec mestského zastupiteľstva, Hlohovec**

**Stanislava Brestovanská, poslanec mestského zastupiteľstva, Hlohovec**

**Tagy:**

[zákon o obecnom zriadení](http://samosprava.institute.sk/znacky/zakon-o-obecnom-zriadeni)